
+ Săptămâna trecută, familia lui Mircea şi a Anasta- 
siei s-a mărit cu încă o fetiţă, a patra. Este vorba de 
Elena, căreia îi dorim mântuire cu tot neamul! 





+ A adormit după o boală grea, sora Ileana, mama 
păr. Ionel Cotocea. Până a fost pe picioare, a venit 
mereu duminica şi în sărbători, la bisericuţă, deşi 
nu-i era uşor să ajungă de la Sântana. Dumnezeu 
să-i numere toţi paşii spre mântuire şi să o ierte! 


+ Adolescenţii noştri ne-au arătat cât de harnici 
pot fi, recondiţionând mobilierul din interiorul bise- 
ricii (foto). Lucrările la Altarul de vară sunt aproape 
de final, în clopotniţă fiind montat clopotul care a 
stat ani de zile pe iarba din curte. 


+ Copiii refugiaţi cu mamele lor din Ucraina 
au parte de tot mai multe acţiuni care să le facă şe- 
derea aici mai uşoară. Sâmbăta trecută au fost într- 
un scurt pelerinaj la mănăstirile Bodrog şi Bezdin, 
după ce s-au ospătat mai întâi la noi, din prinoasele 
aduse la parastase. Duminică au fost la un loc de 
joacă din oraş. 








Stelian Papdopoulos - SLAVA LUI PANAIOTAKIS 


Romanul pe care îl ţii în mână, iubite cititor, a fost scris de condeiul expresiv al veşnic po- 
menitului monah Gherasim, în lume profesorul universitar Stelianos Papadopoulos. Este 
unul dintre textele literare pe care le-am găsit în biroul lui după plecarea la Domnul, pe 
care le-a ţinut ascunse şi nu le-a publicat niciodată. Nu se ştie de ce. Poate că unele din 
personajele descrise, care i-au povestit întâmplările, n-au vrut să fie publicate înainte de 
moartea lor. O povestire simplă, încântătoare şi atrăgătoare, ce are ca erou principal un 
mic refugiat infirm din Asia Mică, al cărui sfârşit depăşeşte orice morală omenească. 





+ Deşi cu greu, viaţa merge înainte şi în Ucraina. Săptă- 
mâna aceasta au fost tunşi în monahism câţiva zeci de fraţi şi 
surori din Lavra Pecerska şi alte mănăstiri vechi (foto). De 
asemenea, Biserica Ortodoxă din Ucraina sprijină constant 
spitalele şi pe cei care se confruntă cu mari lipsuri. 
(orthodoxchris-tian.com) 


+ Cu binecuvântarea Înaltpreasfinţitului Părinte Timotei, Ar- 
hiepiscop al Aradului, în perioada 22 martie 2022 — 30 aprilie 
2022, se va desfăşura, în Arhiepiscopia Aradului, proiectul 
misionar „Urcuş spre Înviere”. Concursul va avea două secţi- 
uni: Secţiunea Coruri de copii şi tineri — Concurs de cânta- 
re bisericească şi Secţiunea Individual — Concurs de bă- 
tut toaca (copii între 10-18 ani). (arhiepiscopiaaradului.ro) 

66 Mijloacele me- 
dia sunt noua 
pandemie care 
distruge societa- 
tea, familia şi su- 
fletul omului. 


J-C Larchet 





Situaţia se prezintă as- 
tfel: conectarea la me- 
dia concurează com- 
uniunea cu Dumne- 
zeu, care se face prin 
participarea la Sf. Litur- 
ghie şi prin rugăciunea 
personală. Media e mân- 
cătoare de timp. A înce- 
put cu televizorul, dar 
internetul l-a depăşit. 
Linkurile te fac să navi- 
ghezi tot mai mult şi mai 





un substitut al 


C OM || U N ] U N | | intrăm într-o lume 








efortul de a ieşi din 
mediul şi din gân- 
durile tale în cel mai 
larg sens (rațiune, 
imaginaţie, amintiri, 
dorinţe, etc.) şi a de- 
veni treaz și atent. Pe 
când navigarea pe 
internet este uşoară. 
Nu trebuie decât să 


care ne satisface plă- 
cerile, dorinţele, curi- 








mult, răpindu-ţi întreaga 

atenţie şi făcându-te să uiţi că tim- 
pul trece. Oricine a intrat pe inter- 
net trebuie să recunoască faptul că 
niciodată o căutare plănuită a fi 
scurtă nu se limitează la aceasta, ci 
te face să petreci mai mult timp de- 


cât ai intenţionat. 


În această competiţie, media câştigă 
detaşat. Chiar dacă zicem că Îl iu- 
bim pe Dumnezeu, a intra în comu- 
niune cu El presupune un efort: 


ozităţile. Internetul îţi 
dă senzaţia de totală libertate, pe 
când relaţia cu Dumnezeu înseamnă 
disciplină permanentă și asumare 
sinceră și cu seriozitate a unor re- 
guli de viaţă. 





SFÂNTUL IOAN DE LA PATERIC 


(27 martie sec. V) 


„Să nu iubiţi gâlceava, învăţându-vă totdeauna gîndirea de Dumne- 
zeu şi rugându-vă lui Dumnezeu să vă dea vouă ca să aveţi pururea 
minte curată. Bun este cu adevărat şi acel nevoitor care, petrecând 
în lume, se îndeletniceşte în cinstite lucruri, arătînd altora iubire 
de oameni, primire de străini, dând milostenie, făcând bine celor ce 
vin la dînsul, ajutând pe cei ce sunt întru osteneli şi petrecând fără 


de nici un fel de mînie.” 

Deşi au reuşit să scape de influenţa 
televizorului, până şi mănăstirile 
fac cu greu faţă internetului și 
influenţei sale. Tot mai mulţi mo- 
nahi, din diferite motive, au azi ac- 
ces la internet şi telefoane dotate cu 
toate aplicaţiile media. Din păcate, 
mulţi dintre ei se uită zi de zi, prin 
acest ochi de geam spre lumea pe 
care au părăsit-o, închizând o uşă. 


Dacă televiziunea a făcut celebri pe 
câţiva oameni care apăreau pe micul 
ecran, internetul oferă oricui 
posibilitatea să ajungă faimos, 
prin postarea unor poze, filmuleţe, 
gesturi şi cuvinte de cele mai multe 
ori de proastă calitate sau şi mai rău. 
Prin internet omul a ajuns să se ex- 
pună, să-şi expună cele mai intime 
gânduri şi gesturi, să le facă publice, 
fără niciun strop de modestie sau 
rezervă. Astfel, el încearcă să atragă 
atenţia celorlalţi asupra sa. Narcisis- 
mul este pe toate platformele socia- 
le, prin selfiurile pe care le postează 
neîncetat unul sau altul. Iar vârful 
este atins prin numărul de like-uri 
pe care îl primesc apoi. 


Părinţii pustiei au numit de mult 
această comportare ca fiind dragos- 
te de sine egoistă. Ei o consideră 
mama patimilor, soră cu mândria şi 
adânc înrădăcinată în om. Iar faptul 
că postările egoiste despre sine par a 
fi altruiste, prin 
„impărtăşirea” (share) lor cu ceilalţi, 


fac această patimă şi mai întunecată. 
Mândria este întărită de numărul 
mai mare de urmăritori decât îl are 
celălalt, iar aceasta duce la prezenta- 
rea unei false imagini despre sine, 
care să placă. Slăbiciunile sunt as- 
cunse, iar calităţile exagerate sau 
inventate. 


CARE SUNT URMĂRILE? Sfinţii 
părinţi spuneau că mândria are doi 
pui: akedia şi tristeţea. Expunerea 
pe internet duce adesea la depresii, 
atât ale celor care îşi postează imagi- 
nile, cât şi ale celor care le urmăresc. 


Internetul este şi o permanentă sur- 
să de distracţie. El nu are limită ca 
timp şi nici ca oferte. Inainte, pentru 
a vedea un spectacol, trebuia să faci 
efortul de a merge de acasă la teatru 
şi spectacolul dura două ore. Acum 
stăm acasă şi totul vine spre noi. 
Noului homo conecticus nu i se soli- 
cită alt efort decât atenţia perma- 
nentă la ce oferă internetul. 


Isihia nu este un monopol al mona- 
hilor. Fiecare ar trebui să o caute, să 
încerce a ieşi din când în când din 
agitația exterioară şi a căuta liniştea 
dinlăuntru. Or, internetul submi- 
nează această nevoie de isihie. 
El atacă cele două condiţii fără de 
care omul nu poate avea o viaţă du- 
hovnicească adevărată: atenţia con- 
centrată şi rugăciunea neîncetată. 
Acestea nu au nicio şansă de a se 





aşeza în inima omului din cauza ne- 
încetatelor semnale auditive şi vizu- 
ale la care el se conectează rapid. 


Isihia mai înseamnă şi o stare de 
stabilitate interioară, de recule- 
gere. Aceasta duce la despătimire, la 
pacea lăuntrică. Dimpotrivă, inter- 
netul aduce tulburare în suflet, dar şi 
nemulţumire, căci omul începe să 
caute altceva şi altceva. Astfel, îşi 
secătuieşte puterile sufletului intrat 
într-un fluviu năvalnic de informaţii 
şi imagini, care nasc agitaţie, îm- 
prăştiere şi dezordine. 


Internetul este cea mai de succes 
armă a diavolului în a sfărâma sufle- 
tul omului în mii de bucăţi. Gândul 
care era altădată ţintit spre un sin- 
gur lucru, acum vagabondează în 
nesfârşite locuri care îl obosesc. In- 
formaţiile trag mintea când într-o 
parte, când în alta, o store de puteri, 
o divizează. Acelaşi lucru se întâm- 
plă şi cu simţurile, iar omul ajunge 
un câmp fluctuant invadat de mereu 
alte informaţii şi tentaţii. Mintea 
împrăştiată în atâtea locuri îl face pe 
om slab şi supus uşor oricărei pa- 
timi. 


De aceea, măcar în timpul postului, 
ar trebui să oprim această avalanșă 
de lovituri asupra minţii şi inimii 
noastre. 


Jean-Claude Larchet 





ca un cerb însetat 
de izvoare 


Ca un cerb însetat de izvoare, 
Te mistui în sufletul meu, 
năzuind spre lumini viitoare 
Te-adulmec prin noapte, mereu. 


Pe urcuşul de stânci colțuroase 
pipăi cu copita subţire, 
bănuiesc şi-alerg după miroase, 
gând-viu, însetat de iubire. 


În poieni sau sub crengi, la răcoare, 
adormind, Te simţeam duios cânt, 
adiind peste toate o boare... 


Dar Te-ascunzi, ca sămânţa-n pământ ! 


Virgil Maxim 





Peste buza genunii, în bezne, 

peste culmea cu muchii de-argint, 

prin văzduh, Te-am cătat, ca-ntr-o iesle, 
să Te văd, să Te-aud, să Te simt ! 


Spre Izvorul-iubirii curate 

năzuind, pui-de-cerb-însetat, 
m-am aprins nou luceafăr în noapte 
şi-n urcuş, din izvor, Te-am gustat ! 


(fragment) 

Portul popular din 
Zona MOLDOVEI 





Specificul principal al costumului 
popular din zona Moldovei este dat 
de păstrarea unui număr mare 
de elemente străvechi. În com- 
paraţie cu alte zone folclorice ale 
României, formele arhaice de port s- 
au conservat aici în mare măsură. La 
acest aspect au contribuit izolarea 
geografică a zonei, puţinele căi de 
comunicaţie, dar şi existenţa unui 
patriotism local dezvoltat, manifes- 
tat de oamenii acestor locuri. 


Costumul popular feminin din Mol- 
dova are o structură unitară şi con- 
stă în ie, cămaşă tradiţională, poale, 
catrinţă, brâu, bârneaţă, pieptar sau 
bundiţă, opinci, batic înflorat, trais- 
tă şi podoabe. 


Ia din Moldova este încreţită, are 
mâneca croită din gât, iar broderiile 
predomină pe piept şi pe mâneci. În 
general, pe piept şi spate apar deco- 
raţiuni simple, sub forma unor şiruri 
verticale. Dintre culorile folosite se 
remarcă albul, roșul, verdele şi ne- 
grul. 


Poala este o continuitate a cămăşii. 
Ea este albă, iar în partea de jos, de 
jur împrejur are un ornament ase- 
mănător celui de pe cămaşă. 


Catrinţa este una din cele mai sim- 
ple piese de port, formată dintr-o 
țesătură dreaptă, dreptunghiulară, 
de culoare închisă, cu care femeia îşi 
înfăşoară trupul de la brâu în jos, 
suprapunând capetele în faţă. Ca- 
trinţa are variante locale: catrinţa 


neagră, pestriță, cu vrâste sau cu 
flori. 

Brâul în zona Moldovei este ţesut. 
Este folosit la fixarea cămăşilor şi 
bârneţelor, pentru susţinerea ca- 
trințelor. Brâul este o țesătură lungă 
de circa 2 metri, cu o lăţime de 8 — 
12 centimetri, care se înfăşoară de 2 
— 3 ori pe după mijloc. Bârneţele 
sunt mai lungi (de 3 metri) şi mai 
înguste (de 3 — 5 centimetri) şi au 
un pronunţat rol decorativ. 


Încălţămintea caracteristică  cos- 
tumului popular din zona Moldovei 
este opinca. 


Ilicul sau bundiţa înflorată este fă- 
cută din material textil (cu fir de 
lână) sau din două piei de miel, în- 
cheiată cu „bunghi” într-o parte sau 
pe umăr. Motivele ornamentale cu- 
sute pe cojoacele de sărbătoare sunt 
foarte variate. Cele mai vechi sunt 
motivele abstracte: linia dreaptă, 
linia subţire (şănătău) şi cea groasă 
(găitan) erau folosite la conturarea 
registrelor ornamentale, semicercul, 
numit potcoavă, rombul, etc. Legate 
de cultul soarelui sunt motivele sola- 
re foarte răspândite pe pieptarele 
vechi din această zonă. Cel mai mult 
au fost cusute pe pieptare motive ca: 
ruja (floarea înscrisă în cerc, cu şap- 
te sau zece petale; ea este însoţită de 
crenguţe cu frunze, ilustrând străve- 
chiul motiv al pomului vieţii), bobo- 
cul (cu forme diferite, de la cel în- 
chis până la floare), panseaua, frun- 
za (motiv prezent pe toate piesele 
cojocăreşti de sărbătoare, înconju- 








rând florile sau fiind individualizate 
la colţurile de pe piepţi), strugurelul. 
Prin armonia şi bogăţia ornamentală 
şi cromatică, dar şi prin măiestria 
execuţiei, bundiţele înflorate repre- 
zintă cele mai preţioase piese de po- 
doabă ale costumului popular. 


Traista, deşi nu este o componentă 
propriu-zisă a costumului popular, 
este totuşi socotită piesă de port, 
întrebuințată atât de femei, cât şi de 
bărbaţi. Are formă de sac de dimen- 
siuni variabile, cu baieră pentru 
agăţat. 


Particularităţile locale sau individu- 
ale se evidenţiază la costumul popu- 
lar de sărbătoare, într-o bogăţie de 
forme şi variante decorative. Pe lân- 
gă cercei, mărgele şi inele, în Moldo- 
va se mai poartă, ca podoabe de săr- 
bători, flori şi panglici în păr. 


Costumul popular bărbătesc 
este mai sobru şi constă în cămeşoi 
(o cămaşă mai lungă ce ajunge până 
la genunchi, purtată mai ales de bă- 
trâni), cu mici decoraţiuni negre sau 
roşii sau cămaşă cu fustă (este mai 
scurtă, iar fusta este separată şi foar- 
te creaţă ), iţari încreţiţi pe picior, 
strânşi cu o sfoară şi cingători (brâu, 
bpârneaţă sau curele). În sezonul re- 
ce, este comun sumanul lung sau 
scurt. Acesta are clini la poale, guler 
îngust sau lat. Predomină nuanțele 
de negru sau cafeniu. Opincile, trais- 
ta şi bundiţa sunt simple şi seamănă 
cu cele din portul feminin. 

M.D. 





părintele Paisie de la Frăsinei (j 1.1v.2008) 


Duhul este străin de cei care se silesc să placă oamenilor, iar de vrei să te rogi 
„în duh”, nimic să nu iei de la trup. Gura omului este vioara lui Dumnezeu, care 
trebuie sfințită prin rostirea de rugăciuni, iar nu organ a toată spurcăciunea. 

Rezistenţa anticomunistă 


Zona Aradului a fost un ferment al 
mişcărilor de rezistență. Pe de o 
parte au fost grupurile organizate şi 
înarmate, care au luptat luni sau ani 
de zile, având ascunzători, provizii, 
arme. Nu mai puţin de 4 grupuri de 
partizani au activat în munţii şi pă- 
durile judeţului. 


ADRIAN MIHUȚ, fiu de ţăran din 
Măderat, judeţul Arad, a fost elev al 
liceului din Deva, iar in 1943 regele 
Mihai l-a felicitat pentru că obținuse 
la bacalaureat cea mai bună medie 
pe ţară. Și-a continuat studiile stră- 
lucite la Politehnică şi era aproape 
de sfârşit când, în 1948, au început 
arestările. Bănuit că ar fi făcut parte 
din „frăţiile de cruce”, a reuşit să 
scape de cei ce-l urmăreau şi a luat 
drumul codrilor, devenind, cu arma 
în mină, un redutabil partizan. El 
acţiona într-o zonă delimitată la vest 
de o linie ce mergea de la Şiria- 
Pâncota la Seleuş-Şicula-Ineu, iar la 
est se continua prin Depresiunea 
Zărand şi Munţii Codrului. Faptele 
pe care le săvârşea ici şi colo în apă- 
rarea ţăranilor oropsiţi au făcut din 
Adrian Mihuţ o figură de legendă în 
această regiune. Mihuţ avea să fie 
denunţat, după revoluţia din Buda- 
pesta, de un văr de-al lui, care le-a 
arătat securiştilor locul pe unde ur- 
ma să treacă Mihuţ, indicând şi la ce 
oră din noapte. Când Mihuţ a ajuns 
în locul respectiv, securiştii au des- 
chis focul. Mihuţ a fost rănit grav la 
picior şi n-a mai putut merge, fiind 
prins. În toamna anului 1957, Adri- 
an Mihuţ a fost executat la închisoa- 
rea Jilava. 


Un alt grup important a fost al lui 
GLIGOR CANTEMIR, fiul preotu- 
lui din Hălmăgel, legionar fugit în 
Germania în timpul lui Antonescu şi 
revenit în ţară în 1945. El şi-a orga- 
nizat o tabără pe muntele Drocea de 
lângă Gurahonţ. Din 1947, el s-a 












ascuns în păduri sau pe la cu- 
noştinţe, însoţit de alţi legionari, 
care fugeau şi ei de teama arestări- 
lor. În urma raziei din noaptea de 14 
-15 mai 1948, Siguranţa a descoperit 
evidenţa tuturor legionarilor din 
judeţ. Totuşi, Cantemir nu va fi 
arestat decât în noaptea de 20-21 
decembrie 1948 în comuna Cil. În 
1949 s-au desfăşurat două procese, 
în care au fost judecaţi un total de 
40 de partizani şi sprijinitori ară- 
deni. Cantemir a executat 15 ani de 
închisoare grea. Dar organizaţia cre- 
ată de el a continuat să activeze pâ- 
nă în noiembrie 1952. Ea a avut 
ciocniri cu Securitatea în comuna 
Iosaş. În aceste lupte purtate în 
Munţii Zarandului şi în Munţii Co- 
drului au fost ucişi Ioan Jurcuţa, 
Iulian Hagea, loan Lulușa, Pavel 
Dobre şi alţii. 


În aceeaşi zonă a mai activat, în 
1948, grupul de rezistenţă antico- 
munistă condus de VALER ŞIRIA- 
NU, cu un efectiv de circa 105 
membri. Între componenții acestui 
grup se remarcau generalul Baloşiu, 
colonelul Rădulescu, dr. Boieriu, 
preotul Tiberiu Dârlea, subofiţerul 
Ion Ardelean şi Sabin I. Sas din Târ- 
nova, judeţul Arad. 


Profesorul ION BLĂGĂILĂ din 
Arad a creat în 1949 o organizaţie 
paramilitară constituită din 38 de 
persoane, în majoritate ţărani, inti- 
tulată Mişcarea Naţională de Elibe- 
rare. Începând din luna august 
1951, membrii acestei organizaţii au 
fost capturați de Securitate, fiind 
judecaţi de către Tribunalul militar 
din Timişoara. Ei au primit pedepse 
variind de la muncă silnică pe viaţă 
la 15 ani temniţă grea. 


De asemenea, o altă formă de rezis- 
tenţă a fost cea spontană, a ţărani- 
lor arădeni care protestau împo- 


triva cotelor obligatorii şi colectivi- 
zării forţate. Cei ce primiseră pă- 
mânt în urma aşa-zisei reforme 
agrare nici nu apucaseră să se 
obişnuiască cu gândul că au devenit 
proprietari şi au şi fost obligaţi să 
predea cote mai mari decât pro- 
ducţia pământului. Alţii erau obli- 
gaţi chiar să cumpere produse de pe 
piaţă pentru a achita cota. În aceas- 
tă situaţie disperată ţăranii au refu- 
zat să treiere. 


În zilele de 1 şi 2 august 1949, s-au 
răsculat țăranii din următoarele co- 
mune: 

- Ateaş; 

- Apateu, unde au fost împuşcaţi pe 
loc trei ţărani şi arestaţi 22. În noap- 
tea de 3/4 august au mai fost îm- 
puşcaţi doi ţărani. 

- Berechiu, unde la 1 august a fost 
ucis pe loc un ţăran şi arestaţi 18. La 
11 august a mai fost împuşcat un 
ţăran. 

- Chereluș; 

- Gurba; 

- Moţiori; au fost arestaţi 10 ţărani; 

- Şepreuş, unde la 1 august a fost 
incendiat sediul Comitetului Provi- 
zoriu şi arhiva, au fost împuşcaţi 4 
ţărani şi arestaţi 57. 

- Şiclău; 

- Sintea Mare; 

- Şomoşcheş, unde la 1 august a fost 
bătut preşedintele Sfatului Popular 
Judeţean, s-au tăiat firele telefoane- 
lor, au fost împuşcaţi doi ţărani şi 
arestaţi 49. Numai în 4 comune au 
fost asasinați 12 ţărani. Au fost de- 
portate imediat familiile acestora 
(33 oameni) şi au fost urmărite alte 
30 de persoane. În cinci comune au 
fost arestaţi 156 de ţărani. La 3 au- 
gust 1949, din staţia Cermei a plecat 
o garnitură de tren cu deportaţi spre 
Câmpia Bărăganului, în Muntenia. 

Noul Mucenic Evghenie s-a născut 
în 23 mai 1977, nu departe de Mos- 
cova, în satul Kurilovo. A fost singu- 
rul copil al familiei şi a fost botezat 
creştin ortodox în copilărie. 


În anul 1989 bunica l-a luat pe micul 
Evghenie şi l-a dus la biserică pentru 
a se spovedi pentru prima dată şi a 
se împărtăşi cu Sfintele Taine. Preo- 
tul a observat că Evghenie nu purta 
cruce la gât şi în timpul spovedaniei 
i-a dat o cruce, pe care copilul 
nu a mai dat-o niciodată jos de 
la pieptul său. Mama lui, când l-a 
văzut că avea cruce, l-a sfătuit să o 
scoată, în acea vreme purtarea în- 
semnelor creştine fiind interzisă. 
Evghenie nu a răspuns, dar nici n-a 
ascultat-o. 


După ce şi-a terminat studiile, în 
anul 1994, a lucrat ca tâmplar. După 
ce a efectuat serviciul militar a fost 
repartizat la posturile de frontieră 
din Cecenia. Exact după o lună, pe 
13 februarie 1996, a fost luat ostatic. 
Capturarea lui s-a petrecut astfel: 
unitatea militară a trimis patru sol- 
daţi — printre care era şi Evghenie — 
să controleze maşinile care treceau 
pe un anume drum. Din păcate, cei 
responsabili i-au trimis pe soldaţi 
fără a exista o prealabilă organizare 
(nu era nici măcar o instalaţie de 
iluminare a drumului) şi nicio secu- 
ritate. Pe acest drum treceau foarte 
des ceceni care transportau arme, 
ostatici şi droguri. În noaptea aceea 
a trecut pe acolo o ambulanţă. Când 
soldaţii au oprit-o pentru control, 
din ea au ieşit zece ceceni, bine înar- 
maţi, care i-au prins pe cei patru 
soldaţi. 


După câteva zile, unitatea militară i- 
a informat pe părinţii soldaţilor des- 
pre dispariţia lor. Mama lui Evghe- 
nie a priceput că nu e vorba de o 
simplă dispariţie, ci de capturare şi, 





Mucenici din 
vremea noastră 





Evghenie Rodionov 


= mucenic la 19 ani = 





primejduindu-și viaţa, s-a dus în 
Cecenia pentru a-şi găsi copilul. 


Din prima zi a captivităţii de 100 de 
zile a lui Evghenie, pentru că au vă- 
zut că poartă cruce la gât, „rebe- 
lii” (luptători de gherilă) au încercat 
să îl distrugă psihic pentru a-l deter- 
mina să-şi renege credinţa, să-şi 
lepede crucea, să devină musulman 
şi să-l facă ucigaş al altor prizonieri 
ruşi. Evghenie a refuzat toate 
propunerile şi, în ciuda deselor şi 
cruntelor bătăi, a numeroaselor tor- 
turi şi a făgăduinţei că va trăi dacă 
îşi scoate crucea, cecenii nu au izbu- 
tit să îl înduplece. Mai târziu, condu- 
cătorii rebelilor i-au spus mamei lui: 
„Dacă fiul tău se făcea unul dintre 
noi, nu l-am fi nedreptăţit!” 


De Înălţarea Domnului, pe 23 mai 
1996, pe când sfântul împlinea 19 
ani, rebelii l-au dus să îl omoare. 
Mai întâi, i-au propus pentru ultima 
oară să își scoată crucea, spunân- 
du-i: „Ne jurăm pe Allah că vei trăi!” 
Evghenie a refuzat din nou -— atunci 
a urmat înfricoşătoarea sa muceni- 
cie. L-au omorât cu cuțitul, tăindu-i 
capul cu totul, însă nu au îndrăz- 
nit să-i scoată crucea de la gât. 
L-au îngropat cu crucea la gât, însă 
fără cap. 


Într-un sfârşit, după 9 luni, mama |- 
a găsit pe Evghenie. Cecenii i-au 
cerut 4.000 de dolari ca să îi dea 
trupul. I-au dat şi caseta video 
cu mucenicia fiului ei și i-au 
istorisit ei înşişi desfășurarea 
captivităţii şi a torturilor îndu- 
rate de acesta. Mama lui Evghenie 
şi-a vândut apartamentul şi tot ce a 
mai putut — chiar şi haine — pentru a 
putea, pe de o parte, să dea aceşti 
bani, iar, pe de alta, să facă faţă 
cheltuielilor de deshumare şi pentru 
coşciugul special, pentru transport 
etc. (o sumă considerabilă). Până la 
urmă, în 20 noiembrie 1996, trupul 


a fost adus în satul natal şi a fost 
îngropat în cimitir. După câteva zile, 
tatăl lui Evghenie a murit de durere, 
lângă mormântul fiului lui. De înda- 
tă, în felurite zone ale Rusiei, Sfân- 
tul Mucenic Evghenie a început să se 
arate şi să facă minuni. 


O fetiţă care locuia la un orfelinat 
ortodox a povestit că i-a apărut oda- 
tă un ostaş înalt, cu mantie roşie, 
care i-a spus că îl cheamă Evghenie, 
a luat-o de mână şi a dus-o la Biseri- 
că. Fetiţa a spus: „Mi s-a părut ciu- 
dat că purta o mantie roşie, pentru 
că soldaţii nu poartă astăzi o astfel 
de mantie şi m-am gândit că aceasta 
trebuie să fie mantia mucenicului”. 


E] i-a ajutat de mai multe ori pe pri- 
zonierii din Cecenia să evadeze din 
captivitate şi apoi să scape de orice 
primejdie, precum minele explozibi- 
le etc. 


Într-un spital cu răniţi de război, 
soldaţii aflaţi în convalescenţă au 
mărturisit că un Sfânt Mucenic nu- 
mit Evghenie i-a ajutat, mai ales 
când au avut dureri mari. Când unii 
dintre aceşti soldaţi au mers la Cate- 
drala Mântuitorului din Moscova, au 
văzut icoana mucenicului și l-au re- 
cunoscut pe cel care îi ajutase. 


Pe soldatul cu mantie roşie îl cunosc 
şi deţinuţii. li ajută mai ales pe cei 
doborâţi şi distruşi psihic din cauza 
încarcerării. 


Mama sfântului mărturiseşte: „De 
fiecare dată când am fost bolnavă, 
mi s-a arătat în vis, mi-a vorbit, m-a 
încurajat şi după aceea m-am vinde- 
cat.” La mormântul Sfântului Ev- 
ghenie arde permanent o candelă, 
iar mii de pelerini vin să se închine 
lui. 


Să avem rugăciunile sale! 


1.G. 

Paşi de catehism 


sfanta 
Treime 


DE CE DUMNEZEUL NOSTRU 
ESTE TREIME, ADICA ESTE UN 
DUMNEZEU IN TREI PERSOANE? 


Pentru a răspunde la această întreba- 
re, ar fi mai simplu să începem in- 
vers: de ce nu este Dumnezeu o sin- 
gură Persoană sau o doime? Pentru 
că Dumnezeu este Iubire, iar iubirea 
nu poate fi adevărată şi deplină decât 
între mai mulţi. Iată ce spun două 
minţi luminate de harul Du- 

hului Sfânt despre aceasta. 


Pr. D. Stăniloae 


În definitiv suntem trei, tot- 
deauna trei. Chiar dacă sun- 
tem într-un număr mai mare, 
toţi ceilalţi sunt cel de-al trei- 
lea — „ei”. Dacă noi doi nu 
iubim pe un al treilea, iubirea 
noastră în Dumnezeu nu este 
desăvârşită. Această exclude- 
re a celui de-al treilea întinea- 
ză legătura noastră. Iubirea 
în doi poate fi pe deplin 
generoasă numai dacă 
este întoarsă spre un al 
treilea. Altfel, vreau să-mi 
satisfac doar plăcerile mele. 


Arhim. Arsenie Kotsopoulos 


Relaţia dualistă este egoistă, plăcută, 
uşoară, dulce, mulţumitoare. Insă 
relaţia care presupune implicarea a 
trei persoane este dumnezeiască, 
dătătoare de har, dezinteresată. Cu 
toate acestea, presupune durere, 
smerenie, dar și durabilitate. 
Este creativă şi de aceea este 
războită. În acest caz apare un vier- 
me care roade tot ce este frumos, 
care nu este altul decât invidia. 


Un Sfânt se află în comuniune cu 
Dumnezeu. Totul este frumos, minu- 
nat. Extaz, contemplare, plăcere ce- 
rească. Timpul şi spaţiul dispar. 
Simţurile se liniştesc. Omul trăieşte 


Am fost îndemnați să începem să citim Ca- 
tehismul pentru a ne cunoaşte credința, 
pentru a începe a-L cunoaşte pe Dumnezeu, 
măcar ca minim de informaţii fără de care 
nu putem spune că suntem cu adevărat or- 
todocşi. Spre uşurarea căutării noastre, vă 
propunem, ca din când în când să luăm 
cuvânt de la cei mai trăitori despre câteva 
dintre dogmele de bază ale credinţei noas- 
tre. Să nu ne sperie cuvântul „dogmă”, căci 
în realitate el nu este ceva abstract, filoso- 
fic, ci este adevăr revelat, adică Adevărul, 
care este Hristos. Dogma este ceva viu, este 
Cineva şi ca să-L iubim pe Hristos trebuie 
să începem să-L cunoaştem. 


în har. Este împlinit. Nu-şi mai do- 
reşte nimic. Relaţie dualistă, stare 
cerească. Insă deodată, în această 
stare de lumină, apare un alt om, al 
cărui suflet este distrus, murdar, mo- 
lipsit. Nu încape, nu poate sta în lu- 
mină, îi este ruşine, roşeşte, vrea să 
se ascundă, să evadeze. Atunci Sfân- 
tul simte durere în inimă: „De ce să 
nu se bucure de lumină şi acest săr- 
man, de ce să nu se bucure de relaţia 





cu Dumnezeu?“. Şi începe neliniştea. 
Se roagă pentru păcătos. Vrea să-l 
facă şi pe el părtaş al fericirii paradi- 
siace. Astfel, iubirea lui creşte, se 
revarsă, devine dezinteresată. Adică 
implică încă o persoană. Este gata să 
se jertfească pentru semenul său, 
vrând să-l înalțe în lumină. Iar Dum- 
nezeu, de cealaltă parte, îngăduie, 
întinde „mâna” Lui şi-i cheamă la 
lumină „pe cei care stau în întune- 


-» 


TIC 

O tânără pereche. Ce bucurie, ce 
mulţumire şi fericire! Insă relaţia 
este neroditoare, egoistă, interesată, 
interesată de plăceri. Şi apare a treia 
persoană, ca o provocare la o lucrare 
dezinteresată, la creaţie, la fertilitate. 
O iubire treimică. Ca în cadrul Sfintei 
Treimi, unde Tatăl, Fiul şi Sfântul 
Duh sunt uniţi într-o dumnezeire, 


dar totodată nu se confundă. Astfel, 
avem bărbatul, femeia şi copiii sau 
părinţii lor, sau chiar săracii, sau 
colaboratorii, sau alţi semeni. În 
aceste relaţii treimice sunt în- 
cercate virtuțile şi apar patimi- 
le, care ne conduc la sfinţenie. 


Dimpotrivă, în relaţiile dualiste, 
patimile se ascund bine şi ră- 
mân nevindecate. Cu toate aces- 
tea, dacă Hristos nu Se află 
chiar şi în relaţiile cu trei per- 
soane, patimile vor apărea, 
dar nu vor fi vindecate. Oa- 
menii se vor mânca înconti- 
nuu între ei. Domnul a spus: 
„Unde sunt doi sau trei adu- 
naţi în numele Meu, acolo 
sunt şi Eu în mijlocul lor“. Nu 
spune unde este unul, ci mă- 
car doi. Iată relaţia treimică. 


Îmi veţi spune acum: un 
pustnic care trăieşte singur 
nu are o relaţie dualistă cu 
Dumnezeu? Bineînţeles că 
nu. Dacă ar fi o relaţie dualis- 
tă, n-ar fi Sfânt, ci sălbatic. 
Ascetul nevoitor, care trăieşte 
într-o chilie smerită din Sfântul 
Munte, simte cu mintea pătimirile 
întregii omeniri şi se roagă cu durere 
pentru îndepărtarea acestora. Adică 
avem o relaţie treimică: ascetul, 
Dumnezeu şi omenirea. În felul aces- 
ta au trăit toţi Sfinţii purtători de 
Dumnezeu ai vremurilor noastre. 
Părintele Paisie plângea noaptea cu 
suspine pentru toţi cei întristaţi şi 
totodată se ruga pentru toţi cu râvnă 
şi durere întru Hristos. 


Un părinte a spus: „Peste puţin timp 
în lume relaţiile vor deveni inumane. 
Oamenii se vor mânca între ei pre- 
cum câinii”. Nu mai e timp de amâ- 
nare. Să încercăm să scăpăm de iubi- 
rea dualistă şi să mergem spre comu- 
niunea întru iubire cu Dumnezeu şi 
cu semenii noştri. 

Icoana pe 
sticlă 


e e O frântură din împărăţia cerească, oglindită într-un 
ciob de sticlă prins într-o umilă ramă de brad. 


Credinţa ortodoxă strămoşească era 
sfântă pentru ţăranul român din Ardeal, 
deoarece era aproape singura alinare 
ce o avea în viaţa sa de totală asuprire 
naţională, economică şi socială. În rându- 
rile populaţiei româneşti din Ardeal nu 
exista o clasă înstărită, care să poată fi- 
nanţa viaţa artistică; biserica ortodoxă era 
aceea care se străduia să susţină continui- 
tatea tradiţiei româneşti. 


Tehnica picturii pe sticlă a ajuns în Tran- 
silvania în prima jumătate a secolului 
al XVIII-lea, prin comerţul făcut de ne- 
gustorii ambulanți cu obiecte de cult spe- 
cifice religiei catolice, produse în centrele 
din Germania, Boemia, Slovacia. Ca popor 
asuprit, trebuia să se mulţumească cu mij- 
loace mai modeste de exprimare artistică, 
pe care însă le va valorifica la maximum. 


Țăranul ardelean a redat în icoanele sale 
propria imagine ce şi-o făcea despre 
viaţa de dincolo, despre lumea nevăzută 
a raiului şi a iadului. Povestirile biblice le 
transpunea în peisajul spaţiului şi în por- 
tul său specific de ţăran ardelean. Sfinţii 
transfiguraţi în chipuri transilvănene, 
erau îmbrăcaţi în costume locale, înconju- 
raţi de trandafiri din grădina lor cu orna- 
mentele specifice cu care îşi împodobeau 
poarta şi pridvoarele caselor. 


Zonele de răspândire a unui anumit tip de 
icoană corespund primelor formaţiuni 
politice româneşti din Transilvania, numi- 
te « Terae Valahicae ». Acestea ar fi Mara- 
mureşul, zona Năsăud — Topliţa, Ţara Bi- 
hariei, zona Huedin -— Cluj — Turda, zona 
Hunedoarei — Arad, sudul Transilvaniei şi 
Banatul. 


În lumea satului românesc, spaţiul cotidi- 
an este presărat de locuri dedicate sacru- 
lui: biserica, troița aşezată la răscrucea 
drumurilor, colţul cu icoanele, candela şi 
busuiocul din casa creștinului. Icoana pe 
sticlă trebuie lecturată în spaţiul pentru 
care a fost ea concepută iniţial, acesta fi- 
ind atât casa ţărănească, cât şi biserica din 
sat. 


Acest spaţiu dedicat sacrului este redat de 
ţăranul român în icoanele sale pe sticlă, 
iar basmele şi legendele populare s- 
au împletit minunat cu subiectele 
religioase, făcând care prezentarea lor să 
se desprindă de canoanele şi izvoadele 
bisericeşti, exprimând, într-o viziune pro- 
prie şi liberă, legendele biblice, pe care le 
transpune în imaginea satului românesc. 
Icoanele pe sticlă, autentice şi originale, 
reuşesc să creioneze totodată minunatele 
calităţi sufleteşti ale ţăranului român din 
Transilvania, care trăia într-o oarecare 
izolare de centrele urbane, conservându-şi 
astfel propriul univers spiritual şi materi- 
al, oglindit și în icoanele sale. 


Frumuseţea necăutată, spontană, a pictu- 
rii din icoanele pe sticlă, se datorează 
sensibilităţii pentru culoare şi pute- 
rii de abstractizare a formelor, calităţi 
înnăscute ale ţăranului român. În practica 
artei icoanei pe sticlă transilvănene predo- 
mină modelul iconografic de provenienţă 
bizantină. În icoana din sudul Transilvani- 
ei regăsim sugerat peisajul stâncos sau 
elemente de arhitectură, desenul articulat 
al faldurilor veşmintelor, indicând mişca- 
rea corpurilor înfăşurate în ele, con- 
strucţia scenelor, toate acestea fiind carac- 
teristice artei bizantine. 





2 marte 


45 dle ani 
ele la ador- 
mirea Păr. 
NIL DORO- 
BANȚU 





„Astăzi, a in- 
trat o necre- 
dință, o îndo- 
ială în toată 
lumea. De 
aceea sunt 
necesare te- 
ofania şi re- 
velația, pe 
care le des- 
coperă Dum- 
nezeu în pri- 
goană şi du- 
reri. Cei vani- 
toşi şi plini de 
ei înşişi nu 
mai primesc 
plinirea lui 
Hristos.” 


